पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना वैक्सीन के लिए 18 प्लस के लोग बड़ी संख्या में अस्पताल पहुंच रहे हैं। इनमें कई लोग ऐसे भी पहुंच रहे हैं जिन्हें लगता है कि वे सीधे जाकर ही वैक्सीन लगवा लेंगे। हालांकि, ऐसे लोगों को वैक्सीन सेंटर पर पहुंचने के बाद ही पता चलता है कि इसके लिए पहले से रजिस्ट्रेशन कराना हाेता है।
भी उन लोगों को ही वैक्सीन लग रही है जो cowin.gov.in या आरोग्य सेतू एप पर स्वयं व परिवार के सदस्यों का रजिस्ट्रेशन करा चुके हैं। ये रजिस्ट्रेशन कैसे होगा, रजिस्ट्रेशन से वैक्सीनेशन तक की पूरी प्रक्रिया क्या है इसके लिए सिटी सिविल अस्पताल के ट्रॉमा सेंटर स्थित सेंटर की इंचार्ज डॉ. अदिति गौतम ने बारीकी से बताया। जिन्होंने वैक्सीनेेशन को लेकर ऐसे सवालों के जवाब दिए जो हर कोई जानना चाहता है। डाॅ. अदिति ने बताया कि ऑनलाइन अपाइंटमेंट के बाद वैक्सीन जरूर लगवाएं।
एक क्वायल में से 10 लाेगाें काे वैक्सीन लगाई जाती है। शाम 5 बजे तक वैक्सीन लगनी हाेती है। अगर 5 बजे से पहले एक क्वायल खुली और 5 लाेग ही पहुंचे ताे बाकी की 5 वैक्सीन खराब हाे जाएंगी। कई बार ताे लाेगाें काे फाेन कर बुलाना पड़ता है। सेंटर पहुंचने पर फिर लाेग अटपटे जवाब देते हैं। जैसे आज रविवार है, आज आने का मन नहीं है। ऐसा व्यवहार नहीं करना चाहिए।
क्याेंकि इससे वैक्सीन खराब जाती है। ऑनलाइन अपाइंटमेंट लें और सीधे आकर वैक्सीन लगवाने का दबाव न बनाएं। अभी सरकारी अस्पतालों में हो रही फ्री वैक्सीनेशन के लिए वैक्सीनेशन वाले दिन ही बुकिंग का ऑप्शन है लेकिन प्राइवेट अस्पतालों में शुल्क के साथ होने वाली वैक्सीनेशन में अगले कई दिनों तक भी बुकिंग का ऑप्शन मिल रहा है ।
जानिए अगर वैक्सीन लगवाने जा रहे हैं तो क्या करें और वैक्सीन लगवाने के बाद क्या खाएं और क्या परहेज करें
सवाल : वैक्सीन के लिए कहां रजिस्ट्रेशन कराएं ?
जवाब : वैक्सीनेशन के लिए cowin.gov.in या आरोग्य सेतू एप पर स्वयं व परिवार के सदस्यों का रजिस्ट्रेशन करा सकते हैं।
सवाल : रजिस्ट्रेशन की प्रक्रिया क्या है?
जवाब : कोविन पोर्टल पर पहले स्टैप पर अपना मोबाइल नंबर दर्ज करना होगा। मोबाइल नंबर दर्ज करने के बाद ओटीपी नंबर मिलेगा। जिसके अगले चरण में पोर्टल कोई भी फोटो वाला पहचान पत्र यानी आधार कार्ड, ड्राइविंग लाइसेंस, पैन कार्ड, पासपोर्ट व पेंशन पासबुक में से एक ऑप्शन लेना होगा।
फोटो पहचान पत्र का नंबर, नाम, लिंग व जन्मतिथि का साल चुनना होगा। ये सभी जानकारी देने पर रजिस्ट्रेशन हो जाएगा। यहां आप अपने अलावा परिवार के दूसरे सदस्यों का भी इसी प्रकार से रजिस्ट्रेशन करा सकते हैं। एक माेबाइल नंबर पर अधिकतम 4 लाेगाें का रजिस्ट्रेशन किया जा सकता है।
सवाल : अप्वाइंटमेंट शेड्यूल कैसे मिलेगा?
जवाब : स्टैप 2 में अप्वाइंटमेंट बुक करने का ऑप्शन खुलेगा। इसमें आप को सबसे पहले अपना प्रदेश व इसके बाद जिला चुनना होगा। इसके बाद सर्च ऑप्शन पर क्लिक करने पर जिले के सभी वैक्सीनेशन सेंटर खुल जाएंगे। यहां आप अपने नजदीकी वैक्सीनेशन सेंटर को चुनते हुए 18 प्लस व 45 प्लस आयु वर्ग के लिए अपना ऑप्शन चुन सकते हैं। शेड्यूल फिक्स होने के बाद मोबाइल पर वैक्सीनेशन के समय व सेंटर की जानकारी का मैसेज आ जाएगा।
सवाल : वैक्सीनेशन सेंटर पर क्या प्रक्रिया रहेगी?
जवाब : वैक्सीनेशन सेंटर पर जाने से आधा घंटा पहले व्यक्ति को खाना खाकर जाना चाहिए। तय समय के मुताबिक पहुंचकर वहां मौजूद डाटा एंट्री ऑपरेटर एवं स्वास्थ्य कर्मी को अपना शेड्यूल चेक कराना होगा। जिसके बाद वैक्सीन लगाई जाएगी। वैक्सीन के बाद आधे घंटे तक संबंधित व्यक्ति विभाग के स्टाफ की आब्जर्वेशन में रहेगा। ऐसे में कोई भी व्यक्ति अकेले ही वैक्सीन लगवाने आ सकता है।
सवाल: वैक्सीन के बाद क्या खाएं और क्या परहेज करें?
जवाब: वैक्सीनेशन के बाद लिक्विड ज्यादा लें। हाई प्राेटीन डाइट लें और एल्काेहल से परहेज करें। वैक्सीनेशन के बाद भी काेविड एपराेप्रिएट व्यवहार रखें जिसमें मास्क, सेनिटाइजर व साेशल डिस्टेंसिंग का ध्यान रखें।
सवाल : अगली डोज कब लगेगी, लेट हो जाएं तो क्या करें?
जवाब : कोविशील्ड की दूसरी डोज 45 दिन बाद लगवानी है। वहीं, को-वैक्सीन की दूसरी डोज 28 दिन बाद लगवानी है। अगर तय समय से लेट हो जाएं तो भी लगवाएं।
सवाल : पहली डोज लगवाने के बाद पॉजिटिव हुए तो क्या करें?
जवाब : वैक्सीन की पहली डोज लगवाने के बाद संक्रमित हुए तो फिर ठीक होने के दो माह बाद वैक्सीनेशन कराएं। घर में भी कोई व्यक्ति संक्रमित है तो टेस्ट कराने के बाद ही दूसरी डोज लगवाएं।
सवालः अभी व्यस्कों में किन्हें वैक्सीन नहीं लगाई जा रही?
जवाब : अभी गर्भवती महिलाओं को वैक्सीन नहीं लगाई जा रही है। इनके अलावा जो माताएं बच्चे को दूध पिला रही हैं उन्हें भी वैक्सीन नहीं लगाई जा रही है।
सवालः जिन लोगों को कोई बीमारी है वे क्या करें?
जवाब : जो लोग किसी बीमारी से पीड़ित हैं और किसी प्रकार की या दवा की एलर्जी है वे पहले अपने डॉक्टर से परामर्श लें। इसके बाद ही वैक्सीन लगवाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn